रेतभरी ट्रैक्टर-ट्रॉली ने बाइक सवार को कुचला, मौत
भास्कर संवाददाता | रोला/जावरा
ग्राम रोला में ढोढर रोड पर शुक्रवार दोपहर ओवरलोड रेतभरी ट्रैक्टर-ट्रॉली ने बाइक सवार एक व्यक्ति को कुचल दिया। इससे मौके पर ही उसकी मौत हो गई। हादसे में ट्रैक्टर-ट्रॉली का संतुलन बिगड़ा और वह रोड किनारे जाकर पलटी खा गई। उसका चालक भाग निकला। पुलिस घटना की जांच कर रही है।
जानकारी अनुसार बलवंतसिंह पिता मानसिंह राजपूत (45) निवासी सूठी (मंदसौर) हालमुकाम ग्राम बिनोली शुक्रवार दोपहर करीब 2.30 बजे बाइक पर ढोढर तरफ से घर लौट रहा था। ग्राम रोला में सामने से आए रेतभरी ट्रैक्टर-ट्रॉली ने उसे टक्कर मार दी। इससे बाइक दूर जा गिरी और बलवंतसिंह रोड पर गिर गया। इसके बाद ट्रैक्टर का पहिया उसके ऊपर से निकल गया। इस कारण मौके पर ही बलवंतसिंह की मौत हो गई। ट्रैक्टर-ट्रॉली तेज रफ्तार से जा रही थी वह संतुलन बिगड़ने से रोड किनारे उतर गई और पलटी खा गई। ट्रैक्टर चालक वाहन छोड़कर भाग निकला। सूचना पर 100 डायल पुलिस वाहन आया और जांच शुरू की। शव को शाम को पीएम के बाद परिजन के सुपुर्द कर दिया है। पुलिस घटना की जांच कर रही है।
पुलिस नहीं दे रही ध्यान- क्षेत्र में रेत परिवहन का कारोबार बड़े स्तर पर हो रहा है। ये रेत वैध है या अवैध ये तो नहीं मालूम लेकिन ट्रैक्टर-ट्रॉलियों में ओवरलोड रेत भरकर ले जाई जा रही है। एक ट्रॉली में पटिए लगाकर दो ट्रॉली जितनी रेत भर जा रही है। वाहन चालक अनियंत्रित रफ्तार से निकलते है।
bho_Deva mar_Deva hin_Deva hin_Deva hin_Deva